**FAGOMRÅDA.**

Kunnskap skal bli oppfatta som heilskap i barnehagen, og for å systematisere innhaldet, har rammeplanen satt opp fagområdar, eller lærings- og opplevingsområde. Alle barn skal få del i innhaldet frå alle fagområda kvart år.

Fagområda er:

- Kommunikasjon, språk og tekst.

- Kropp, rørsle, mat og helse.

- Kunst, kultur og kreativitet.

- Natur, miljø og teknologi.

- Mengd, rom og form.

- Etikk, religion og filosofi.

- Nærmiljø og samfunn.

Kvart av desse fagområda dekkjer eit vidt læringsområde, og vi kjem innom dei både i kvardagssituasjonar og i barnehageinnhaldet elles.

**FAGOMRÅDA,MÅL OG MÅLOPPNÅING I SAMBAND MED ARBEIDET I BARNEHAGEN.**

Med utgangspunkt i oversiktsmodellen vil vi no sjå på samanhengen mellom fag,

mål og måloppnåing.

**Kommunikasjon, språk og tekst.**

Tidleg og god språkstimulering er ein viktig del av barnehagen sitt innhald. Kommunikasjon føregår i ei veksling mellom å ta imot og å tolke ein bodskap, og å sjølv vere sendar av ein bodskap. Både det ein seier og ikkje seier er viktig for å utvikle eit godt munnleg språk. Å få varierte og rike erfaringar er avgjerande for å forstå omgrep. Å samtale om opplevingar, tankar og kjensler er og nødvendig for utviklinga av eit rikt språk. Tekst omfattar både skriftlege og munnlege forteljingar, dikt, rim, regler og songar. Viktige sider ved overføringa av kultur er knytt til kommunikasjon, språk og tekst.

I barnehagen vår nyttar vi teikn til tale/støtte og ASK grunnpakke(alternativ supplerende kommunikasjon). Dette kjem til nytte for alle barna i barnehagen. Ikkje alle har eit verbalspråk, men alle har kroppsspråk.

Dette gjer vi ved å:

1-2 år

• Bruke dialog og mimikk/kroppsspråk i rutinesituasjonar. Viktig med augekontakt.

• Gjenta ordet/setninga rett/korrekt.

• La språk følgje handling og bruke gjentaking som forsterking.

• Bruke enkle bøker, peikebøker og biletbøker.

• Bruke barnets namn slik at dei kan kjenne det igjen.

• Bevisst bruk av hei og ”ha det”.

• Leggje til rette for undring og gje kjennskap til kvardagen.

• Bruke stelle- og garderobesituasjon til kommunikasjon.

2-3 år

• Samtale og gje tid til det enkelte barn, der vi saman undrar oss.

• Opne og leggje til rette for at barnet får tid og fokus til å fortelje.

• Synge songar og lære rim og regler.

• Bevisst bruk av hei, ha det, god morgon, i tillegg også takk for i dag og god helg.

• Vere bevisst på kroppsspråk, og å ha augekontakt med barnet.

• Sette ord på ulike gjenstandar ved hjelp av språket.

• Bruke bevisst namnet på ulike kroppsdelar, slik at barna vert kjent med dei.

• Øve på å ta imot/gi enkle, forståelege beskjedar.

• Sjå i bøker, og bli lest for.

• La barna få uttrykke sine kjensler.

• Oppmuntre barna til samtale i samlingsstund, rundt måltida.

3-4 år

• Trene barnet på å snakke i gruppe, og lytte til det andre fortel.

• Ha fokus på samtale med det enkelte barn.

• Familien min; intervju med barnet på førehand.

• Kjenne igjen namnet sitt, hjelpe å skrive dersom barna ynskjer det.

• Trene på turtaking.

• Ta imot ein verbal beskjed, og kunne utføre den.

• Lære songar, rim og reglar.

• Gi kjennskap til regelleik.

• Lytte til ei lengre bok med bileter.

• Vere bevisst på kroppsspråk og blikkontakt.

• Trene på gjenforteljing.

• Gi barna rom for å fortelje om opplevingar på tur.

5 år

• Stimulere barna si interesse for bokstavar og tal.

• Skrive namnet sitt.

• Kunne vente på tur.

• Øve opp konsentrasjon.

• Lytte til andre, trene på å snakke og opptre framfor andre.

• Ta imot verbale beskjedar, og utføre dei.

• Forstå omgrep og gradbøyingar.

• Utvikle forteljarevne.

• Lytte til bok utan å ha bilde.

• Lære meir avanserte songar, rim og reglar.

**Kropp, rørsle, mat og helse.**

I løpet av småbarnsalderen tileignar borna seg grunnleggjande motoriske ferdigheiter, kroppskontroll, fysiske eigenskapar, vaner og innsikt i korleis dei kan ta vare på helse og livskvalitet. Barn er kroppsleg aktive, og dei uttrykker mykje gjennom kroppen. Gjennom

kroppsleg aktivitet lærer borna verda og seg sjølv å kjenne. Ved sanseinntrykk og rørsle skaffar borna seg erfaringar, ferdigheitar og kunnskap på mange områder. Barn sin kontakt med andre born startar ofte med kroppslege signal og aktivitetar. Dette har betyding for utvikling av sosial kompetanse. Eit godt kosthald og god veksling mellom aktivitet og kvile er viktig for å utvikle ein sunn kropp. Variert fysisk aktivitet både inne og ute er viktig for utvikling av motoriske ferdigheiter og kroppskontroll. Aktiv bruk av natur og nærmiljø gjev mange høve for utfalding.

Dette gjer vi ved å:

1-2 år

• Bli kjent med barnehagens uteområde.

• Leggje til rette for sansemotorisk trening, smake, lukte og føle.

• La barna få bevege seg på, og kjenne på ulike strukturar både inne og ute.

• Trene på å ete sjølv.

• Gje rom for ulike bord- og golvaktivitar som fremmer finmotorikken.

• Servere variert og sunn kost, frukt og grønsaker.

• Øve på grovmotorikken, som å gå, å springe, å trille ball, å kaste, å sparke.

• Peike på ulike kroppsdelar.

2-3 år

• La barna få nok tid til rørsleaktivitet både ute og inne.

• Gå turar i nærområdet.

• Kjenne til namn og funksjon på kroppsdelar.

• Trene på å pusle, teikne og male.

• Sykle på trehjulssykkel og balansesykkel.

• La barna få trene på å kle på seg.

• Leggje til rette for rørsle til musikk.

• Gje barna moglegheit til grovmotorisk trening som å hoppe, klatre og sykle.

• Setje av tid til toalett- trening.

• Trene på å smøre sin eigen mat.

3-4 år

• Gå lengre turar i nærmiljøet.

• Ha gymnastikk, hinderløype og aktivitetsdag i barnehagen.

• Ha finmotorisk trening som lego, klipping, spikre og smøre sin eigen mat m.m.

• Trene på å kle på seg sjølv, med litt hjelp.

• Bli sjølvstendig i toalettsituasjonen, og ha god hygiene.

• Lære av rørslesongar.

• Ha kjennskap til kroppen

5 år

• Gå lengre turar. Ein til to lengre fjellturar i løpet av barnehageåret.

• Delta i planlegginga av idrettsdag for heile barnehagen.

• Ha variert og sunn kost, frukt og grønsaker.

• Hjelpe til med å lage til varmt måltid.

• Meistre rolleleik.

• Lære seg ulike songleikar/regelleikar.

• Meistre finmotoriske ferdigheiter som klipping, teikning og blyantgrep m.m.

• Kunne kle på seg sjølv, og vurdere klede ut i frå veret.

• Kunne nødnummer, og trafikkreglar.

• Kunne sette eigne grenser.

• Få vere med å lage ulike matrettar.

**Kunst, kultur og kreativitet.**

Barnehagen må gje borna høve til å oppleve kunst og kultur, og til sjølv å uttrykkje seg estetisk. Å vere saman om kulturelle opplevingar og å gjere eller skape ting felles,

fører til samkjensle. Born skapar sin eigen kultur ut frå eigne opplevingar. Gjennom rike erfaringar med kunst, kultur og estetikk vil born få eit mangfald av høve for sansing, oppleving, eksperimentering, skapande verksemd, tenking og kommunikasjon.

Fagområdet omhandlar uttrykksformer som biletkunst og kunsthandverk, musikk, dans, drama, språk, litteratur, film, arkitektur og design. Formidling av kunst og kultur er med på å skape kjennskap til og tilknyting til kulturelle uttrykksformer.

Dette gjer vi ved å:

1-2 år

• La barna få presentere ulike sanseopplevingar.

• Sjå barna i leiken – utvikle vidare det dei er gode på, likar å gjere, og utfordre dei til å prøve nye ting.

• Bruke bildar og peikebøker.

• Leggje til rette for eventyr/musikk og dans.

• Gje impuls til dramatisering i leiken.

• Få kle seg ut.

• Utforske ulike materialar t.d. ting vi finn i naturen, gjenvinning.

2-3 år

• Lese bøker.

• Leggje til rette/inspirere til å utforske og prøve ut ulike materialar i naturen.

• La barna få dramatisere eventyr.

• Delta i song, musikk, dans, og bruk av rytmeinstrument.

• Leike rolleleik og utkledningsleik.

• Lære seg namn på fargane, primærfargane.

3-4 år

• Bruk av drama i samband med temaarbeid/samlingsstunder.

• Gi rom for at barna kan uttrykkje seg gjennom ulike formingsaktivitetar.

• Oppleve song, musikk, dans og bruk av rytmeinstrument.

• Lære songar som er ein del av kulturarven.

Bli kjent med digitalt utstyr.

• La barna få opptre, åleine eller i grupper framfor eit publikum.

• Gå på tur, samle inn og bruke ting frå naturen.

• Bruke bøker med fine bilde, kunstverk og liknande.

• Stimulere fantasien.

5 år

• Opptre for andre gjennom dramatisering og teaterstykker.

• Kunne utrykke seg gjennom formingsaktivitet og ulike teknikkar.

• Delta i song, drama, musikk og dans.

• Bruke fantasien, lage kreative produkt ut av material vi finn i naturen.

• Bruke digitalt utstyr til å finne kunnskap, og bruke dei til samtale.

• Lære seg å ta bilde,

• Bruke det offentlege biblioteket.

• Opptre på ulike institusjonar.

• Bli kjend med lokal kultur.

**Natur, miljø og teknikk.**

Naturen gjev rom for eit mangfald av opplevingar og aktivitetar til alle årstider og i all slags ver. Naturen er ein kjelde til fine opplevingar og gjer inspirasjon til estetiske uttrykk. Fagområdet kan føre til at barn får kunnskap og forståing for planter, dyr, landskap, årstider og vær. Det er eit mål at barn skal byrje å forstå samanhengen mellom planter og dyr, landskap, årstider og vær.

I dette inngår kjærleik til og respekt for naturen, og forståing av samspelet i naturen og mellom mennesket og naturen.

Barnehagen har eigen «kjøkkenhage» på baksida av bygget. Her veks epletre og plommetre. Og vi har plass til å dyrke mellom anna poteter, gulerøter og sukkererter. Dette haustar vi og brukar i barnehagen.

Dette gjer vi ved å:

1-2 år

• Trygge barna på å vere ute i all slags ver.

• Trille/gå på tur i nærmiljøet.

• Utforske “uteromet”.

• Bruke turar og samlingar til formidling av kunnskap.

• Sette namn på det vi ser rundt omkring i naturen – sjå og undre.

• Leik på uteområdet med sand, vatn, snø og is.

• Bruke naturmateriale til enkle formingsaktivitetar.

2-3 år

• Lære om årstidene.

• Gå på tur med mindre grupper.

• Formidle gode haldningar til naturen. Sporlaus ferdsel.

• Leike ute kvar dag, i allslags ver.

• ”Forske” på naturfenomen t.d. snø, is, vind, planting og vekst.

• Gjere oss nytte av det vi finn i naturen t.d. bruke naturmaterialar til formingsaktivitetar og matlaging.

• Plante frø og sjå utviklinga til frøet.

3-4 år

• Gå på tur med større/mindre grupper i nærmiljøet.

• Formidle gode haldningar til å ta vare på naturen, ikkje kaste boss o.l.

• Bruke turar og samling til formidling av kunnskap. Lære om dagane og månadane, vekstar og ulike materialar.

• Gi kjennskap til årstidene og vær.

• Gjere seg nytte av det vi finn i naturen, t.d. lage syltetøy.

• Plante ulike grønsaker.

• Få erfaring med digitalt verktøy.

5 år

• Læring om samspel i naturen, ta vare på den og rydde opp når vi har vore på tur.

• Lære at avfall skal sorterast i ulike boksar.

• Å få kunnskap til årstidene, dagar og månader.

• Undre oss over ulike naturfenomen.

• Kjenne til namn på dei vanlegaste blomster-og tresortane.

• Gjere seg nytte av det vi finn i naturen, t.d. lage mat eller forming.

• Bli kjend med ulikt ver og lære seg å kle seg etter veret.

• Kunne bruke enkle digitale verktøy.

• Ta vare på ting (gjenbruk).

• Plante frø og lære om kva som skal til for at vekstar skal trivast.

**Etikk, religion og filosofi.**

Etikk, religion og filosofi er med på å forme måtar å oppfatte verda og menneske på og pregar verdiar og haldningar. Religion og livssyn legg grunnlaget for etiske normer.

Kristen tru og tradisjon har saman med humanistiske verdiar gjennom fleire hundre år prega norsk og europeisk kultur. Noreg er i dag et multireligiøst og fleirkulturelt samfunn. Barnehagen skal reflektere og respektere det mangfaldet som er representert i barnegruppa, samtidig som ein skal ta med seg verdiar og tradisjonar i den kristne kulturarven. Den etiske rettleiinga barnehagen gir barn, må ta omsyn til barnets føresetnader og det enkelte heim sin kulturelle og religiøse, eller verdimessige tilknyting.

Dette gjer vi ved å:

1-2 år

• Ha samlingsstund med kristent innhald ein gong i veka, dette vert formidla via forteljing song og bøn.

• Leggje til rette for enkle aktivitetar i samband med dei kristne høgtidene og merkedagane.

• Formidle Jesus som passer på oss, og er vår ven.

• Gje tryggleik, kos, og eit fang å sitje på.

• Oppleve mat og musikk frå andre land og kulturar.

• Gje rom for undring over det Gud har skapt.

• Erfare og oppleve omsorg for kvarandre.

2-3 år

• Formidlar vi det kristne bodskapet med flanellograf, dramatisering og bruk av forskjellige konkretar.

• Lære og prate om Jesus, som er her og passer på oss.

• Fortelje om misjon og misjonsprosjekt.

• Positive handlingar vert lagt merke til og oppmuntra.

• La barna få innblikk i dei kulturar som er representerte på avdelinga.

• Gje rom for undring over det Gud har skapt.

• Å ta omsyn og omsorg til kvarandre, dyra og naturen.

3-4 år

• Formidle den kristne bodskapen ved å bruke dramatisering, flanellograf, song og formingsaktiviteter.

• Lære om andre land og kulturar.

• Lære om misjon og samle inn pengar til Barnas Misjonsprosjekt. Få besøk av misjonærar og andre som har fellessamlingar i barnehagen.

• Utvikle evne til empati, sjå andre sine behov og handle positivt ut frå det.

• Ulike aktivitetar i samband med dei kristne høgtidene og merkedagane.

• Gje rom for undring over det Gud har skapt.

• Ha omsorg for kvarandre, naturen og dyra rundt oss.

5 år

• Bruke drama, forming og flanellograf i formidlinga av den kristne bodskapen. Barna er med og dramatisere, og dei lærer kristne songar.

• Gje barna kunnskap om andre land og kulturar.

• Lære om misjon. Besøk av misjonærar og andre som har fellessamlingar i barnehagen. Delta på Barnas misjonsprosjekt. 5 åringane er då med i prosessen til foreldrekaffi, der vi samlar inn pengar til misjonsprosjektet.

• Kjenne til norske tradisjonar og høgtider.

• Oppmuntre barna til å vise empati.

• Gje rom for undring over det Gud har skapt.

• Lære god haldning og respekt for andre kulturar, menneske og dyr.

• Vitje Ulstein kyrkje i samband med høgtider.

• Gjennomføre ulike aktivitetar i samband med dei kristne høgtidene og merkedagane.

• Besøke aldersheimen og opptre for dei eldre.

**Nærmiljø og samfunn.**

Barna sin medverknad i det indre liv i barnehagen kan vere det første skritt for å få innsikt i og erfaring med eit demokratisk samfunn. Barnehagen skal hjelpe til at barn kan møte verda utanom familien med tillit og nysgjerrigheit. Vi skal legge vekt på å styrke kunnskap om og tilknyting til lokalsamfunnet, natur, kunst og kultur, arbeidsliv, tradisjonar og levesett. Barn skal medverke i, utforske og oppdage nærmiljøet sitt.

Barna sine ulike erfaringar frå heim, omgangskrins og reiser vil kunne gje kunnskap om ulike samfunn. Fagområdet omfattar også media si betyding for barna sin kvardag.

Dette gjer vi ved å:

1-2 år

• Bli trygg i barnehagen, kjent med dei vaksne og dei andre barna.

• «Biletbok»; barnet og familiebilete.

• Kven er i barnehagen og kven manglar i gruppa.

• Bli kjend med uteområdet i barnehagen.

• Få positive erfaringar i forhold til samhald/venskap.

• Lære god samhandling ved matbordet.

2-3 år

• Gjere seg kjende i nærmiljøet gjennom turar.

• Oppmuntre barna til å delta i samtaler i samlingsstund, måltid o.a.

• Lære å leike saman.

• Hjelpe til med tralla, dekke på/av bord.

• Lære god samhandling ved matbordet.

• Samtale med barna om det som møter oss i nærmiljøet.

• Sjå til at barna kan erfare at deira val og handlingar kan påverke situasjonen for både dei sjølv og andre.

• Delta på fellesarrangement/samlingsstunder.

3-4 år

• Gjere seg kjende i nærmiljøet gjennom turar.

• Trene på å smøre maten sin sjølv, og spørje om hjelp til å sende.

• Barna får vere med på å vaske og dekke bordet (ordenshjelp).

• Lære seg reglane ved bordet.

• Oppmuntre borna til å delta i samtaler i samlingsstund, måltid o.a.

• «Sjå den andre», vise gode haldningar og gjere gode handlingar.

• Lære om brannvern og nødnummer.

• Få kjennskap til trafikkreglar.

• Lære om nasjonaldagen og flagget vårt.

• Sjå til at borna erfarer at deira val og handlingar kan påverke situasjonen for både dei sjølv og andre.

5 år

• Bli kjend i Ulsteinvik.

• Vise respekt for reglane i måltidssituasjonen.

• Trene på å vere sjølvstendig.

• Vere ein god venn. Sjå kva den andre har behov for, i ulike situasjonar.

• Lære om samfunnet vårt, Noreg si historie, merkedagar og liknande.

• Få kjennskap til lokalkultur og til kommunevåpenet i Ulstein.

• Gå på tur til bibliotek.

• Få kunnskap om brannvern og nødnummer.

• Utvikle barna sin kunnskap rundt trafikkopplæring.

• Lære barna at deira val og handlingar påverkar situasjonen for både dei sjølv

og andre.

• Besøk på SSR.

**Mengd, rom og form.**

Barn er tidleg opptatt av tal og teljing, dei utforskar rom og form, dei argumenterer og er på jakt etter samanhengar. Gjennom leik, eksperimentering og kvardagsaktivitetar utviklar borna sin matematiske kompetanse. Barnehagen har eit ansvar for å oppmuntre barna si eiga utforsking og legge til rette for tidleg og god stimulering.

Dette gjer vi ved å:

1-2 år

• Få erfaring med ulik storleik og mengd.

• Prøve å finne to like.

• Puslespel m/knottar.

• Omgrepstrening.

• Telje til tre.

• Bruke leiker som puttekasse, duplo m.m.

• Enkle eventyr.

• Sette ord på det ein gjer slik at barna lærer dei ulike omgrepa.

2-3 år

• Medvite bruk av rim, regler og songar.

• Vere bevisst på bruk av tal og teljing i samtale og leik.

• Puslespel m/fleire brikker.

• Enkel rolleleik.

• Trene på å dekke bord, sende mat, takke for maten og rydde opp etter seg.

3-4 år

• Sjå til at barnehagen har tilgang til ulike typar spel, klossar, leiker o.a som gjev barna erfaring med tal og leik med tal.

• Bruke teljesongar.

• Bruke bøker, spel, musikk, digitale verktøy, naturmateriale, leikar og utstyr for å inspirere barna til å tenkje matematisk.

• Bruke enkle terningspel der barna må telje.

• Vite forskjell på lang og kort, stor og liten.

• Sortere i ryddesituasjonen.

• Sortere avfall.

• Kopiere og lage mønster.

• Forstå preposisjonar.

5 år

• Kjenne igjen tala 1-9.

• Øve på å telje til 100.

• Kunne namn på former.

• Spele kort og brettspel – kunne telle og flytte.

• Legge til rette for erfaringar med ulike typar mål og målereiskap i kvardagen.

• Bruke situasjonar i barnehagen til formidling av taleomgrep. Samstundes stimulere barna til å fundere på avstand, vekt, volum og tid.

• Bruke bøker, spel, musikk, digitale verktøy, naturmateriale, leikar og utstyr for å

inspirere barna til å tenkje matematisk.

• Kunnskap om preposisjonane (framfor, bak, øvst, nedst, på under).

• Begynnande kjennskap til klokka.

• Å ta aktiv del i forhold til sortering.

• Legge til rette for erfaringar med ulike typar mål og målereiskapar mellom anna når dei bakar.